# George Washington

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*

| George Washington |
| --- |
|  |
| Prome presidente di Estadonan Uni di America |
| **Termino di oficina** 30 april 1789–4 maart 1797 |
| Vice-presidente | John Adams |
| Sucesor | John Adams |
| Informacion personal |
| Nacemento  | 22 di febrüari 1732 Westmoreland County |
| Fayecimento  | 14 di desèmber 1799 Mount Vernon |
| Pareha | Martha Washington (1759-1799) |
| Informacion profesional |
| Ofishi | politiko, ingeniero, eskritor |
|  |
| **Firma** |
|  |
| Imagennan riba  Wikimedia Commons |
| [Edita Wikidata] · [Manual] |

**George Washington** (☆ 22 di februari 1732 na Westmoreland County, Virginia – † 14 di december 1799 na Mount Vernon, Virginia) tabata un general, comandante-di-hefe di e colonianan den e Guera Revolucionario Mericano, doño di hende sclavisa, y e prome presidente di Merka di 1789 pa 1797.

## Temporada colonial

George Washington a nace na 1732 den un famia financieramente acomoda di desendensia Ingles. Su bisawelo, John Washington, a emigrá for di Inglatera pa Westmoreland County, un parti di Merca Britanico, alrededor di 1657. Ora Washington tabatin diesun aña di edad, su tata a muri y el a muda pa Mount Vernon poco despues. Washington a wordo entrena como un topografo y a yuda den e planificacion di stad di Belhaven, awendia yama Alexandria. Na 1752 el a hereda e propiedad di Mount Vernon despues di e morto di su mita ruman homber, Lawrence.

*Ferry Farm*, e residencia di famia Washington na riu Rappahannock den Stafford County, Virginia, caminda Washington a pasa gran parti di su hubentud
Den añanan 1750, e tencioonnan a aumenta entre Inglatera y Francia riba teritorionan colonial na Noord Amerika. Na 1753, Washington a wordo aloca como voluntario pa entrega un ultimatum na e comandante frances den e estado aktual di Ohio, pero esaki no tabata exitoso. Despues di su regreso el a wordo promovi na luitenant-kolonel den e ehercito di Virginia. El a dirigi un expedicion na riu Ohio y a construi Forti *Necessity* como contesta riba fortinan frances den e area. Despues di un bataya cortico y rondona pa trupanan frances, Washington a entrega y a retira su trupanan pa Richmond, e kapital di Virginia.

Poco despues, e Guera Frances y Indjan a brota. Washington a compaña General Edward Braddock den un expedicion pa tuma bek e area di riu Ohio for di e francesnan. Sinembargo, e expedicion a fracasa. Asina mes Washington a demonstra su liderazgo door di keda trankil bou di candela di enemigo y retira su trupanan na un manera ordena. Na 1755 el a wordo promovi na kolonel y nombra comandante-di-hefe di e ehercito di Virginia.

Kolonel George Washington (1772)Martha Dandridge Custis (1757)
Cu e fronteranan di Virginia sigura di atake frances, Washington a retira pa enfoka riba su propiedadnan. Na 1759 el a casa cu e viuda acomoda Martha Dandridge Custis y a bira politicamente activo. El a bira miembro di e representacion pa cu e pueblo di Virginia y gradualmente a bira mas contra di e politicanan britanico den e colonianan.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo George Washington riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |